Երկրորդ, Ռուսաստանի համար կենսական նշանակություն ունեն Սիրիական ճգնաժամն ու Ուկրաինական խնդիրը։ Ղրիմի հարցում Կրեմլը որեւէ աջակցություն Սպիտակ տանից ստանալ չի կարող: ԱՄՆ պաշտոնական դիրքորոշումն այն է, որ Վաշինգտոնը ճանաչում է Ուկրաինայի տարածքային ամբողջականությունը։ Միաժամանակ, Ռուսաստանը Ղրիմի հարցի վերաբերյալ որեւէ քննարկում չի էլ հանդուրժի, քանի որ ցանկացած քննարկում կնշանակի կասկածի տակ դնել Ռուսաստանի տարածքային ամբողջականությունը։ Վաշինգտոնը Սիրիայում Ռուսաստանի գործողությունները համարում է ապակայունացնող: Ակնհայտ է դառնում, որ այս հարցում նույնպես ընդհանուր մոտեցումներ չկան սկզբունքային հարցերի վերաբերյալ, իսկ երկրորդային հարցերում միգուցե հնարավոր լինի դեէսկալացիոն տարածքների, օպերատիվ կապի եւ մի քանի այլ ուղղություններում ընդհանուր շահեր գտնել։